62

ISIGIDIMI SAMAXOSA, AUGUST 1, 1885.

Kayo, zide zokuvela Kozi Palamente paya. Sekubeta intlengetwa, Zipumile kubunzima Bokuba ngo Vazidlule, Bokujola ingcenene Zegubura lemiteto; Bafumane alogama Lokuba ngo M.L.A. Yabonani madodana, Ndiyapuma egusheni. Kwelicebo bendikuni, Nina bango Soligoso Kwanabanye njalo-njalo. Makowetu tozamani, Kanizike emfundweni; Ninxramile nagqitisa Nina kanye nonkasana. Ndoyisiwe kupelile, Zinyaniso ndifeziwe,

Yon’imfundo iyalala, Ndiqondile ngeligala. Masifund’ ukubulela, Ndigalele ndafincela,

Mna ke ndiyaqukumbula, Zenixele emakaya Masibande amakwangqa, Amabandla apesheya.

IZINTO NGEZINTO.

EZALE KOLONI.

Kuba Balelani.—Siyayibulela incwadi ka Bev. E. Makiwane abeka elinye Ilitye Lesikumbuzo pezu ko Mr. Bennie. Yofakwa kwesizayo, ifike sesixinene kwesi sanamhla, ku kwanjalo kweka Mr. J. M. Vimbe.

Ukudutyulwa komntu kwakona.—Liti ipepa eliyi Crocott's Penny Mail kuko umXosa oyawa dutyulweyo, iyawa yingozi. Lomntu udutyulwe e Cala.

Ukudutyulwa.—Kuko umntu odutyulwe ngase Mpongo yindoda egama lingu Hempel, kutiwa ubeye kuba igusha. Umbulali lowo usamelwe kambe nge £450.

Eze Palamente.—U Mr. Innes uvelise indawo yesicelo sika Rev. Bryce Boss wapantsi kwamahlati nabanye balo mandla, sokuba kungatengiswa utywala obunxilisayo kubantu abantsundu.

Ukudutyulwa.—Kaloku nje abantu bayapela kudutyu- Iwa. Ati amapepa kuko umntu oyawa dutyulweyo e Sidutyini (St. Mark’s) kwango busela. Umbulali lowo ngumntu ontsundu namhla, kanjalo usel’esezandleni.

Otshe wade wafa.—Liti ipepa lase Kapa kuko umfazi otshe nengubo zake wade wafa, yaye nendoda yake ingena kumnceda, kuba bekunxiliwe kungeko ngqondo kakuhle. Igama lake kutiwa ngu Catherine Nolan.

Kwibala lezelipezulu kuko indawo ehlab’ekosi kwabafuna imisebenzi yobutoliki nokutitsha kwelipezulu. Ngati Ngati londawo iya kulungela abantu abazana kakulu nenteto ye Sisutu,

Ingqakaqa,—Amapepa ati ingqakaqa ingene kwaba mhlope ngoku e Burghersborp. lseliko kwindlu ezimbini. Ivakala ukuba ingene nase Qolora nase Tutura pesheya kwe Nciba. lvukile kwa Gaga ngoku kanjalo.

Imali yombulelo ka Rulumente, ebulela u Hon. Charles Brownlee ngomsebenzi wake weminyaka emininzi—Kuvu- nyelwene e Palamente ukuba amelwe liwaka leponti, £1000, yonke iminyaka yokupila kwake nje ngokuba ngoku epelelwa zimini zokusebenza kukungapili, ekubeni ewupumelelise umsebenzi ka Rulumente ngemini zangapambili,

Umpanga oluzizi kunene.—Ati amapepa umfi u Rev. Stephen Mnyakama uzibulele ngokuzixoma ngo Mgqibelo, nge 18 ku July, 1885. Lomfundisi ibingo wase Tshatshi, ubebekwe etandwa kunene ngabamhlope nabantsundu. Kutiwa lomntu esenza lento nje, ube selenomnyaka engate qete ezingqondweni zake.

Ukuzibulala.—Liti ipepa lakwa Komani kuko inkwe- ukwe ezibuleleyo, ngokuzixoma nge qamesi. Kuvukwe kusasa ipilile ingenanto, wati umna esate gqi, wafika selifile, ite guqalala ngamadolo, intambo ise yelile kubongwana yade yapoteka. Kutiwa ibisuke yangxoliselwa ukuba ihashe ebeliqeshiwe ingalisanga apo beliqeshiswe kona ngumntu oyiqeshileyo u James Mategebeta.

Izipitipiti e Batenjini.—Ati amapepa elo lase Batenjini lahlala Iinemikosana emane iblatywa ngenxa yabapembi zipitipiti abalapo abamane bevuselela abantu ukuba bapitizele. Kuke kwati ngamhla utile u Mdonya nabanye bevela komkulu kwaqiwula ihashe labo, bati ke xa balifanayo bagqita mzini utile, basebehlatyelwa umkosi, kwake kwapitizela kunene ngalonto e Batenjini.

Imposiso.—Iposisile Imvo ukuti intlanganiso yo Manyano nge Mfundo ebihlangene e Pirie nge 14 ne 15 ku July, imnyule no Mr. B. Gosa ukuba aze abale naye ipepa lembali yama Xosa. Ngu Mr. Wm. W Gqoba yedwa onyulelwe ukuze abale ipepa elinjalo, ukuze lifundwe kwi ntlanganiso eyakuba se Bura (Peddie) ngo January ozayo; nakuba no Gosa lowo angabalayo ukuba uyatanda, ngokuyazi ayazi ngako.

Watsho pantsi mfondini ubale kwi Kaffrarian Watch­man, uzibiza ngokuti ungu Justice, ube upikisa ingxelo yomnye waba fundisi. Musa ukuti wakubona utywala buncitshiswa upumele ukutshabalalisa umsebenzi olungi- leyo waba fundisi, usuke ungabi nantloni ukupikisa inteto yalowo kungumsebenzi wake ukulwa nentshaba zelizwi le Nkosi. Akunguye u Justice ungu Monakalisi, nalo igama elikufaneleyo.

Ukudutyulwa ko Mxosa.—Liti ipepa lase Kapa ela Jamana lase Mpongo lalidubule um Xosa owaye siba igusha lisindisiwe. I Solicitor-General ayivumanga ukubaliqutywe elo tyala ngezizatu ezilunge kwelo tyala lodwa. Ityala lesityolo sika Pelser, (ngabula bona), sokudubula umXosa ngase Burghersdorp, liman galele u Bev. J. D. Don no Mr. Geo. A. Hay base Qonce, langena ngomhla wa 23 ku July. Bamelwa ngu Attorney Innes, obuciko busuke bawapitize- lisa kwamhla mnene amacebo ka Pelser. Ityala lisabuyiswe ngomva. Tshotsho!

Abantu base Batenjini, sebe zinzola ukundweba kwaba. Kuvakala ukuba ke bafikelwa lizwi livela ku Oliver (Dal’indyebo) naku Nehemiah Tile lokuba kuza kukutshwa umkosi oza kubadla ngenxa yenkosi zabo ezingo Bacela, Mhlobo, no Moni, kuba zayicasayo intlanganiso eyayise Mtata, pambi kwe Secretary ye Micimbi Yabantsundu ngendawo yokugxotwa kozi mantyi. Kuvakala ke ukuba lomkosi ude wafika, uyakufumana umngeni, uyakuke ume kakuhle. Kanjalo kuvakala ukuba u Rili no Pali bahlangene no Oliver, kwaye ke yonke lonto kutiwa iveewa ngo N. Tile lowo.

Ukuncwatywa kwe nqanawa zintaba zomkence.—Ati amapepa ite nqanawa bati yi Themis, isuka e Havre, isiya e Miramichi, suke shinyi inkungu. Kute ngobusuku obulandelayo kwabonakala ukuba inqanawa isondelelene nentaba zomkence zontatu. Enye yazo ifike yenqu enqanaweni apa, yatsho kwako izonakalo ezikula kwaoko. Kukutshwe iboti kwa oko, yapuma i captain nosapo Iwayo, nabo bouke omatoloshe, bangena kule boti. Kute kwase mva koko kancinane beva isambantlanya sokuroboka kwe nqanawa leyo, kodwa ababi nakubona nto kuba kwa kumnyama, beqonda kodwa ukuba inqanawa, ezintaba zidadayo zihlangene ngayo, zayiroboza.

Ukubanjwa kuka Nogqwashe e Qonce, kwa Ruluneli, ngu Diok Nqanda isibonda sakona. U Nogqwashe. ogama limbi lingu Sesiwe ufunyenwe enxibe ingubo zamankazana kwa Mnqayi, ebeke waqeshwa intsukwan’ezimbalwa, wabuye waranelwa kwa oko, kwabonwa ukuba lomntu asinkazana, angaba kambe ungu Nogqwashe. Wasele sihla nomcinga kwa oko ukuze afunyanwe sisibonda eso, asel’ ebanjwa. Koko usuke wanikwa ityala lepasi kupela ayangenwa leudawo ebebanjelwe yona. Lo Nogqwashe ute akubuzwa into aze kuyifuna e Qonce wati, “ Wala indoda abendele kuyo," kanti ngamampunge odwa, asazi ke ukuba lento ukuyenza kwake ubejonge pina ngomxelo wake.

Ukuvuya, nokudana.— Kwipepalase Kapa (Cape Argus) le 15 ku July, siqubiseue norozo lwamagama apumeleleyo kuviwo lwe Matriculation, savuya ukubona igama lika Mr. W. P. Grimmer, osebenza e Kimberley, ob’efudula efunda e Lovedale apa. Sifike sadana sugqibelela sakubona kungeko nalinye igama kwabantsundu ababe bikiwe emapepeni ukuba batunyelwe yi Healdtown ukuya kolo luviwo, kwaye kanjalo belivakalise njalo ipepa lika Mr. Caleb Mahutshana eli- fundwe entlanganisweni yo Manyano nge Mfundo, e Pirie, nge 15 ka July, 1885. Akapumelelanga kanjalo omnye omhlope obezilungiselela apa e Lovedale, evela e Lusutu.